[{"text_idx": "#000000", "text": "Tanysgrifio / Prynu copi\u0308au drwy\u2019r post"}, {"text_idx": "#000001", "text": "Y Cymry\u2019n sefyll dros ddyfodol ein cymunedau a phrosiectau newydd i helpu twf yr iaith yw dau o\u2019r pynciau, ymysg llawer mwy, o dan sylw yn rhifyn Mawrth Y Cymro."}, {"text_idx": "#000002", "text": "Mae lluniau gan Lleucu Meinir ac adroddiad llawn am rali fawr Cymdeithas yr Iaith \u2018Nid yw Cymru ar Werth\u2019 yn Aberystwyth. Meddai Mabli Siriol, Cadeirydd y mudiad: \u201cRydyn ni\u2019n ymgynnull 60 mlynedd ers darlledu darlith Tynged yr Iaith, a ysbrydolodd sefydlu Cymdeithas yr Iaith yn hwyrach y flwyddyn honno. Rydyn ni\u2019n gwybod popeth rydyn ni wedi ennill ers hynny, diolch i waith pobl gyffredin, ac rydyn ni\u2019n hyderus y gwnawn ni ennill y frwydr hon hefyd.\u201d"}, {"text_idx": "#000003", "text": "Cofio cyfarfod tad y chwedlonol Brendan Behan mewn tafarn yn Nulyn wrth goffa\u0301u Gwrthryfel y Pasg mae Lyn Ebenezer yn ei golofn. Meddai: \u201cYn Mooneys, daliais ar y cyfle i geisio sgwrsio ag ef. Cynghorodd y tafarnwr fi i fynd a\u0302 wisgi dwbl iddo. Fe\u2019i yfodd heb yngan gair. Yna trodd ei gefn. Dyma fynd a\u0302 wisgi arall iddo gan ofyn iddo pam na wna\u0302i siarad a\u0302 fi...\u201d"}, {"text_idx": "#000004", "text": "Canmol, ac eto pryderu, mae Heledd Gwyndaf yn ei cholofn sy\u2019n tynnu sylw at y cyhoeddiad y bydd gwersi Cymraeg am ddim ar gael i bobl ifanc rhwng 16 a 25 oed ac i holl staff addysgu. Meddai: \u201cMae\u2019r cynnig hwn fel rhan o becyn llawer mwy yn ddigon derbyniol. Y broblem ydy, shimpil a thlawd iawn yw gweddill y pecyn hwnnw ... sy\u2019n gwneud i rywun amau fod disgwyl i ni, yng ngoleuni\u2019r newyddion hwn glodfori a chanmol a thawelu ...gan fod hyn yn mynd i achub yr iaith? Sgersli beli\u0302f.\u201d"}, {"text_idx": "#000006", "text": "Mae rhifyn Mawrth Y Cymro ar gael o siopau ar draws Cymru. I dderbyn copi drwy\u2019r post bob mis trefnwch danysgrifiad blwyddyn i\u2019r Cymro am \u00a327 trwy gysylltu a\u0302 ni: gwyb@ycymro.cymru"}, {"text_idx": "#000008", "text": "Nid yw'r farn a amlygir yn erthyglau unigol y cyhoeddiad hwn o angenrheidrwydd yn cynrychioli barn y cyhoeddwyr"}]